Tachwedd 2021

Annwyl Riant / Ofalwr

**Gweithredu Deddf Anghenion Dysgu Ychwanegol a'r Tribiwnlys Addysg (2018)**

Mae'r dull o gefnogi plant a phobl ifanc ag anawsterau dysgu ac anabledd yn newid. Mae Llywodraeth Cymru wedi pasio deddfwriaeth newydd, o'r enw Deddf Anghenion Dysgu Ychwanegol (Cymru), a gefnogir gan y Cod Anghenion Dysgu Ychwanegol (Y Cod). Bydd y Ddeddf a'r Cod yn disodli'r ddeddfwriaeth a'r canllawiau presennol ynghylch anghenion addysgol arbennig. Mae Llywodraeth Cymru yn cyflwyno system fwy hyblyg ac ymatebol er mwyn diwallu anghenion plant a phobl ifanc ag anghenion addysgol arbennig neu anableddau ac mae'n ymdrechu i gyflwyno system addysg hollol gynhwysol ar gyfer dysgwyr Cymru.

Bydd y system newydd yn sicrhau:

* bod yr anghenion yn cael eu nodi’n gynnar a’u diwallu’n gyflym, a bod pob dysgwr yn cael ei gefnogi i gyrraedd ei botensial
* bod gweithwyr proffesiynol yn fedrus ac yn hyderus wrth nodi anghenion ac yn defnyddio strategaethau i helpu dysgwyr i oresgyn eu rhwystrau i ddysgu.
* bod y dysgwr wrth wraidd popeth; bod dysgwyr a'u rhieni a'u gofalwyr yn bartneriaid cyfartal yn eu dysgu (Dull sy'n Canolbwyntio ar yr Unigolyn).

O Fedi’r 1af, 2021, mae’r system Anghenion Dysgu Ychwanegol a gyflwynir yn y Ddeddf wedi bod yn cael ei gyflwyno’n raddol - dros flynyddoedd ysgol 2021/22, 2022/23 a 2023/24. Bydd Awdurdodau Lleol, Ysgolion ac Unedau Cyfeirio Disgyblion yn symud plant o'r system Anghenion Addysgol Arbennig presennol i'r system ADY, yn ystod y cyfnod gweithredu o dair blynedd, fel a ganlyn:

* Tymor y Gwanwyn a'r Haf blwyddyn ysgol 2021/22: Meithrin 1, Meithrin 2, Blwyddyn 1, Blwyddyn 3, Blwyddyn 5, Blwyddyn 7, Blwyddyn 10
* Blwyddyn ysgol 2022-23: Meithrin 1, Meithrin 2, Blwyddyn 1, Blwyddyn 5, Blwyddyn 9, Blwyddyn 10
* Blwyddyn ysgol 2023-24: Blwyddyn 4 a Blwyddyn 8 ac unrhyw ddisgyblion eraill ag AAA ar 1 Ionawr 2022 sydd heb symud at y system ADY yn ystod blwyddyn gyntaf ac ail flwyddyn gweithredu'r system.

Dyma rai o'r prif negeseuon am y newidiadau a'r hyn maen nhw'n ei olygu i chi a'ch plentyn.

* Fe fydd y term Anghenion Dysgu Ychwanegol (ADY) yn amnewid y term Anghenion Dysgu Arbennig ac Anableddau ac Anhastwerau Dysgu.
* Fe fydd Cydlynwyr Anghenion Addysgu Arbennig mewn ysgolion yn cael ei alw’n Cydlynwyr Anghenion Dysgu Ychwanegol (CADY).
* Fe fydd y Côd ADY statudol yn cefnogi plant a phobl ifanc 0-25 oed. Golygir bydd cyfrifoldebau gyda Blynyddoedd Cynnar ac Addysg Bellach o dan y Deddf. Nid ydy hyn yn cynnwys Addysg Uwch na unrhyw prentisiaeth.
* Mae'r system raddedig bresennol o Weithredu yn y Blynyddoedd Cynnar/gan yr Ysgol, Gweithredu yn y Blynyddoedd Cynnar/gan yr Ysgol a Mwy a Datganiadau yn cael eu disodli dros y tair blynedd nesaf. Bydd pob plentyn a pherson ifanc sydd ag ADY wedi'i adnabod arnynt, ac sydd angen Darpariaeth Ddysgu Ychwanegol o fewn ystyr y Ddeddf, yn cael Cynllun Datblygu Unigol (CDU). Bydd y CDU yn disodli pob cynllun unigol arall. Bydd CDUau i blant dan oed ysgol orfodol, sydd a'u hangen, h.y. yn y blynyddoedd cynnar, yn cael eu cynnal gan awdurdodau lleol.
* Bydd y rhan fwyaf o CDUau yn cael eu cynnal gan yr ysgol, ond lle ystyrir ei bod yn afresymol i'r ysgol eu cynnal, gallai'r Awdurdod Lleol eu cynnal.
* Mae'r Ddeddf yn disgwyl y bydd pob partner e.e. Addysg, Iechyd a Gofal Cymdeithasol, yn cydweithio i gefnogi plant a phobl ifanc ag ADY.
* Bydd mwy o gyfleoedd i blant, pobl ifanc, rhieni a gofalwyr i gyfrannu at greu a chynnal CDUau trwy Gynllunio sy'n Canolbwyntio ar yr Unigolyn.
* Disgwylir y bydd cydweithio agosach yn gymorth i osgoi anghytundebau.
* Bydd pob cam rhesymol yn cael ei gymryd i sicrhau y darperir darpariaeth ddysgu ychwanegol yn Gymraeg, os bydd angen.

**Gwybodaeth Ychwanegol**

Bydd dull dilyniannol o weithredu'r system yn ystod blwyddyn ysgol 2021/22 ac mae’r system ADY wedi dechrau i grwpiau penodol o blant ers 1af o Fedi 2021 a’r 1af o Ionawr 2022. Yn ystod y broses o weithredu'r system, bydd y system ADY ar waith ochr yn ochr â'r system AAA, a fydd yn dod i ben yn ystod y cyfnod gweithredu.

**O 1 Ionawr 2022**, bydd y system ADY yn dechrau i blant sy'n mynychu ysgolion a gynhelir (gan gynnwys Unedau Cyfeirio Disgyblion) ym **Meithrin 1 a 2 (M1 a M2) a Blwyddyn 1, Blwyddyn 3, Blwyddyn 5, Blwyddyn 7 a Blwyddyn 10** sydd â darpariaeth addysgol arbennig trwy Gweithredu yn y Blynyddoedd Cynnar / Gweithredu yn y Blynyddoedd Cynnar a Mwy neu Gweithredu gan yr Ysgol / Gweithredu gan yr Ysgol a Mwy ***(nid yw hyn yn cynnwys disgyblion â datganiadau yn y flwyddyn gyntaf)***. Bydd ysgolion ac unedau cyfeirio disgyblion yn penderfynu a oes gan blant sydd yn y blynyddoedd hyn ADY sy'n dod o fewn ystyr y Ddeddf, ai peidio. Wedi penderfynu a oes gan blentyn ADY o fewn ystyr y Ddeddf ai peidio, bydd yr ysgol neu'r uned cyfeirio disgyblion yn cyhoeddi 'Hysbysiad CDU' neu 'Hysbysiad Dim CDU'. Yr hysbysiad CDU, neu'r Hysbysiad Dim CDU, sy'n symud plentyn o'r system AAA i'r system ADY.

Ar unrhyw adeg yn ystod y cyfnod gweithredu o dair blynedd, o 1 Ionawr 2022, gallwch chi neu'ch plentyn ofyn am symud i'r system ADY yn gynharach na bwriad yr Awdurdod Lleol, yr ysgol neu'r uned cyfeirio disgyblion. Gallwch wneud hyn trwy ofyn am gyhoeddi Hysbysiad CDU.

Os hoffech ragor o wybodaeth neu gyngor, cysylltwch â'n Cydgysylltydd Anghenion Dysgu Ychwanegol i ddechrau, neu gallwch gysylltu â thîm ADY , neu edrychwch ar ein gwefannau.

[Anghenion Dysgu Ychwanegol | Blaenau Gwent CBC (blaenau-gwent.gov.uk)](https://eur03.safelinks.protection.outlook.com/?url=https%3A%2F%2Fwww.blaenau-gwent.gov.uk%2Fcy%2Fpreswylwyr%2Fysgolion-a-dysgu%2Fanghenion-dysgu-ychwanegol%2F&data=05%7C01%7CGill.Smith%40blaenau-gwent.gov.uk%7Ccd3dce46c7664670f61508dac7dc0a52%7C2c4d0079c52c4bb3b3cad8eaf1b6b7d5%7C0%7C0%7C638042045113374898%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=fm5laZCos3LMR%2FP97kfGdb2QaH0lxDZMmbk6aQvv9UI%3D&reserved=0)

**Llywodraeth Cymru** | [www.cymru.gov.uk](file:///\\www.cymru.gov.uk)

Mae’r cyfeiriad a’r manylion cyswllt ar gyfer TAC i’w gweld isod.

Triwbiwnlys Addysg Cymru  
Uned Tribiwnlysoedd Cymru  
Blwch SP 100  
Llandrindod  
LD1 9BW

**E-bost:** [**tribiwnlysaddysg@llyw.cymru**](mailto:tribiwnlysaddysg@llyw.cymru) neu [**tribunal.Enquiries@llyw.cymru**](mailto:Tribunal.Enquiries@llyw.cymru)  
  
**Rhif ffôn:** 0300 025 9800  
Rydym yn croesawu galwadau yn Gymraeg.

Mae SNAP Cymru hefyd yn cynnig cyngor a chymorth annibynnol, rhad ac am ddim, i rieni, rhowch glic ar: [www.snapcymru.org](http://www.snapcymru.org) neu ffoniwch y llinell gymorth ar: 0808 801 0608.

Mae pamffledi ar gael er mwyn esbonio mewn mwy o fanylder – Arferion Canolog Person, CDU, Penderfyniad anghydfod a system tribiwnlys.

Os hoffech mwy o wybodaeth neu cyngor, cysylltwch gyda’r ysgol neu’r tîm Anghenion Dysgu Ychwanegol ar [ALNEnquiries@blaenau-gwent.gov.uk](mailto:ALNEnquiries@blaenau-gwent.gov.uk)

Yn gywir iawn